ΓΡΑΠΤΗ ΕΡΩΤΗΣΗ E-1683/01

υποβολή: Jos Ribeiro e Castro (UEN) προς την Επιτροπή

(14 Ιουνίου 2001)

Θέμα: Ανασφάλεια στη Νότιο Αφρική — δολοφονίες με θύματα μέλη της πορτογαλικής κοινότητας

Ο τρόπος με τον οποίο τερματίστηκε το καθεστώς apartheid στη Νότιο Αφρική, η όλη μεταβατική διαδικασία και η παγίωση των δημοκρατικών θεσμών τα τελευταία χρόνια έτυχαν ευρείας αναγνώρισης στο διεθνές επίπεδο. Το γεγονός αυτό αντανακλάται στην εξέχουσα θέση που κατέχει ο Nelson Mandela, στο θαυμασμό και το σεβασμό για το παράδειγμά του και στόχος μας δεν είναι να αμφισβητηθεί ο ρόλος που διαδραμάτισε.

Ωστόσο, τα τελευταία χρόνια, σημειώνεται ένα κύμα βίας το οποίο προφανώς συνδέεται με τα σοβαρά κοινωνικά προβλήματα που συγκλονίζουν τη νοτιοαφρικανική κοινωνία. Εκπρόσωποι της πορτογαλικής κοινότητας στη Νότιο Αφρική, που ασκούν δραστηριότητα κυρίως στον τομέα των μικρομεσαίων επιχειρήσεων, έχουν πληγεί ιδιαίτερα.

Το τελευταίο σαββατοκύριακο ένας ακόμη πορτογάλος πολίτης, ιδιοκτήτης μιας μικρής επιχείρησης, ο Noel Bernando Nunes, 65 ετών και κάτοικος Νοτίου Αφρικής επί 40 χρόνια, δολοφονήθηκε στην πόλη του Ακρωτηρίου. Το περιστατικό αυτό φέρνει τον αριθμό των πορτογάλων πολιτών που δολοφονήθηκαν από τις αρχές του χρόνου σε δέκα. Σύμφωνα με δημοσιεύσεις του Τύπου, συνολικά 388 πορτογάλοι πολίτες βρήκαν το θάνατο εξ αιτίας αυτού του κύματος βίας τα τελευταία τέσσερα χρόνια, ιδίως στην περιοχή του Γιοχανέσμπουργκ.

Η δικαιολογημένη ανησυχία που έχουν προκαλέσει αυτές οι επιθέσεις στην πορτογαλική κοινωνία την ώθησαν να διαδηλώσει στους δρόμους πριν από μερικούς μήνες ζητώντας κατάλληλη προστασία. Ωστόσο, εξ αιτίας σειράς μιας παρεξηγήσεων και της λανθασμένης αντίληψης από τμήμα της νοτιοαφρικανικής κυβέρνησης, η πρωτοβουλία αυτή δυστυχώς κατέληξε σε διαμάχη. Μολονότι πρόκειται για πολιτικά ευαίσθητο ζήτημα, ουσιώδη σημασία έχει να ληφθούν αποτελεσματικά μέτρα για την κατάλληλη προστασία της ασφάλειας και της ζωής των προσώπων.

Αυτοί οι πορτογάλοι πολίτες είναι και πολίτες της Ευρωπαϊκής Ένωσης, η οποία είναι σε θέση να παρέμβει προς τις αρχές της Νοτίου Αφρικής, παρέχοντας τους την αναγκαία βοήθεια.

Έχονταςπόψη τα προαναφερθέντα, θα μπορούσε άραγε η Επιτροπή να αναφέρει κατά πόσον παρακολουθεί την επιδείνωση της εγκληματικότητας στη Νότια Αφρική, που είχε σαν αποτέλεσμα το θάνατο τόσο πολλών πορτογάλων πολιτών και προκάλεσε τη δικαιολογημένη ανησυχία τους· Σε ποια διαβήματα έχει προβεί ή σκοπεύει να προβεί προς την κυβέρνηση της Νοτίου Αφρικής επί του ζητήματος αυτού·

Απάντηση του κ. Nielson Εξ ονόματος της Επιτροπής

(7 Σεπτεμβρίου 2001)

Η Ευρωπαϊκή Επιτροπή παρακολουθεί στενά την κατάσταση στη Νότιο Αφρική, περιλαμβανομένου και του θέματος της εγκληματικότητας. Πιστεύει ότι τοψηλό ποσοστό εγκληματικότητας αποτελεί απειλή τόσο για τους πολίτες της Νοτίου Αφρικής όσο και για τους ξένους -περιλαμβανομένων και των πολιτών της Ένωσης- στη χώρα. Φοβάται επίσης ότι η κατάσταση αυτή θα μπορούσε να επηρεάσει την εικόνα της χώρας στο εξωτερικό, να αποθαρρύνει τις ξένες επενδύσεις και να πλήξει την οικονομία στο σύνολό της.

Η Επιτροπή έχει διατυπώσει την άποψη αυτή στις αρχές της Νοτίου Αφρικής σε διάφορες άτυπες ευκαιρίες, είτε κατά τις επαφές με επισκέπτες από την εν λόγω χώρα είτε μέσω της αντιπροσωπείας της στην Πραιτόρια.

Αν και το τρέχον πολυετές ενδεικτικό πρόγραμμα δεν επικεντρώνεται στην πρόληψη της εγκληματικότητας, η Επιτροπή πιστεύει ότι η βελτίωση της κοινωνικής και οικονομικής κατάστασης της χώρας θα έχει θετικές επιπτώσεις στη μείωση της εγκληματικότητας. Η αναπτυξιακή πολιτική της ΕΕ θα συμβάλει στην επίτευξη του στόχου αυτού. Κατά το παρελθόν, η Επιτροπή χρηματοδότησε δύο προγράμματα ενίσχυσης των αστυνομικών δυνάμεων της Νοτίου Αφρικής, και ένα από τα προγράμματα αυτά δεν έχει ακόμη ολοκληρωθεί.

Συνοπτική περιγραφή τουλοποιούμενου αυτού προγράμματος αποστέλλεται απευθείας στο Αξιότιμο Μέλος του Κοινοβουλίου καθώς και στη Γραμματεία του Κοινοβουλίου.